
Kamimura eksilentis por momento, plen- 
igis la pokalon per akvo kaj, levante gin mal- 
rapide, trakuris per pezaj okuloj la vicon 
de l' soldatoj. 

Ĉiuj kvazaŭ subite ŝtoniĝis, eklumis nur 
rigardoj kaj la vizaĝoj rigidiĝis atendante. 

— Pro via heroa morto mi trinkas! 

Li eltrinkis ĝis la fundo kaj kliniĝante 
al ili, etendis la manon kaj ree ekkriis: 

— Kaj nun iru! Iru sur viajn ĉerkojn— 
brulŝipojn kaj pereu ĝis la lasta! Japanujo 
bezonas vian morton... ĝi atendas vian pereon... 
Iru kaj pereu! 

Li diris per laŭtega voĉo — kvazaŭ per 
la voĉo de la tuta patrujo. 

— Banzaj! — elŝiriĝis el ĉiuj brustoj unu 
potenca ekkrio. 

— Banzaj! — ektondris ree, kiel uragano; 


sabroj ekfajfis el la ingoj kaj arego da junuloj 
kunvolviĝis, ekbalanciĝis, eltiriĝis en movig- 
eman rubandon kaj ekmarŝis al la ŝtuparo 
sur la ferdekon—la vizaĝoj fulmadis el la mal- 
lumoj kvazaŭ fajraj glavoj kaj la okuloj leon- 
aj, la okuloj fuzioraj, la okuloj plenaj je tondroj 
kaj potenco, ekbrilis per fulmoj de entuziasmo 
kaj senlima feliĉo. 

Ili iris pare, per forta kaj elasta paŝo de 
maristoj. 

Ili iris kun fiera silento de homoj elekt- 
itaj por neevitebla morto. 

Ili iris per senbrua kohorto de tondroj 
ĵetitaj de la mano de l' destino. 

Ekregis mallaŭto, silento de tomboj ek- 
blovis per glacia spiro. Alkuradis nur bruo 
de I’ maro el la ferdekoj, malproksima frapado 
de ondoj kaj velkantaj, disblovitaj eĥoj de iuj 
voĉoj; ili trapaŝis per muta vico, fieraj, junaj, 
feliĉaj, kiel dioj, klinis la sabrojn antaŭ la estro, 
levis la kapojn kaj la fidelajn okulojn dronigis 
en liaj okuloj, kaj ridetojn sentoplenajn kvazaŭ 
rosigitajn florojn ĵetis al liaj piedoj... 

„Ĝi ne pereis! Ĉar jen al ĝia sankta 
voĉo, leviĝis oferema aro kaj kun rideto de 
feliĉo iras al senkompata batalo, al certa morto, 
al neniigo... 


„Gi ne pereis! De tiuj ¿i heroaj brustoj 
disŝpruciĝos la malamikaj ondoj! Per oferem- 
eco ili superos kaj per amo venkos eĉ la 
morton mem. 

„Ho lando de l' leviĝanta suno! La mal- 
amiko ne detruos viajn florantajn kampojn, ne 
malpiigos viajn korajn sanktejojn, ne malho- 
noros per mallibero.. Ĉar jen aro da agloj 
ekflugis el siaj nestoj, forlasis la tutan dolĉon de 
l vivo kaj rapidas defendi vin per siaj brust- 
oj, flugas por surfali la malamikon, venki kaj 
morti por vi. 

„Ho sankta mia lando!“ 

Preĝis Kamimura, sekvante ilin al la 
ferdekoj, 

La suno jam subiris post la altajn montojn, 
la ruĝa tagiĝo perliĝis sur la tremantaj ondoj, 
mallumo kvazaŭ senbruaj svenantaj ekspiroj 
vualis malrapide la mondon kaj dolĉa trank- 
vilo de vespero fluis el la pala malvarmiĝinta 
ĉielo. 

Nur la maro bruegis kolere, ŝprucante 
per ŝaŭmantaj ondoj, kaj la ŝalupoj baraktiĝis 
senpacience apud la bordoj de l' kirasŝipo. 

Ili iris al la ŝipoj en profunda silento, 
kvazaŭ procesio de fantomoj, malsupreniranta 
en komunan tombon. 


Estis da ili cent dudek. 

Hiroŝe kaj Kataoka fermis la procesion. 

Kamimura apogita ¿e l' rando sekvis ilin 
per rigardo, la tuta ŝipanaro donis al li la 
lastajn honorojn, la adiaŭa flago baraktiĝis sur 
masto. : 

Subite siblo distranĉis la aeron, ŝraŭboj 
ekgrincis kaj la ŝalupoj ĵetis sin surla maron, 
glitante sur la suproj de ondoj kaj dispuŝante 
iliajn ŝaŭmantajn dorsojn... i 

Kamimura longe staris sur la ferdeko, 
adiaŭante ilin per la pensoplenaj okuloj, ĝis 
ili perdiĝis en malproksimo kaj post ili nur 
vagis strioj de fumo kaj aro da kriantaj mevoj. 

Kaj la ŝalupoj fulmrapidis tra la mallarĝa 
faŭko de l' golfo alla maro, iafoje enprofund- 
iĝante kvazaŭ en abismojn, sed tuj la ondoj 
altiĝis kaj ili ree flugis, kiel blankaj grandeg- 
aj birdoj; bluetaj harligoj de fumoj kovris ilin 
per mantelo, tra kiu apenaŭ vidiĝis la forkur- 
antaj bordoj. 

La suno kliniĝis, en la okcidento disflu- 
iĝis kvazaŭ kotejoj de purpuro kaj oro, la maro 
fariĝis ruĝa, komencis brui kaj peze ruliĝi, la 
ondoj kvazaŭ rustiĝintaj serpentoj amasiĝis 
per ŝprucantaj aroj, eliradis el profundejoj kaj 
levante la sangantajn kapojn rapidis bruege 

al la ŝalupoj, ĉirkaŭvolvante ilin per longaj 
korpegoj, atakis furioze, kvazaŭ volante ilin 
haltigi kaj revenigi, sed dispecigitaj kaj dis- 
premitaj, ili resaltadis kun ĝemo. 

Mevoj kriis super ili timeme, longe kaj 
plende. 

Sed en la ŝalupoj daŭris obstine silento; 
neniu sciis, kio fariĝas ĉirkaŭe, ĉar ĉiuj animoj 
flugis per lasta antaŭmorta flugo, tie, super 
Japanujo, super konturoj malaperantaj por 
ĉiam, ili kuris al la lastaj sunradioj, plorante per 
plendo kaj sopiro... 

La haveno malaperis post ili en akvaj 
abismoj, la arbaro de mastoj malgrandiĝis, 
ŝajnis araneaĵo, la urbo fariĝis kiel deliro, la 
fortikaĵoj sur la bordoj platiĝis kvazaŭ kraboj, 
elĵetitaj de ondoj, kaj la grandegaj dokoj, fa- 
brikoj, altkreskaj arboj kvazaŭ forkuris de ili 
en la profundaĵojn de arbaroj, en ĥaoson de 
mallumoj kaj nur de tempo al tempo siblis 
post ili voĉoj de sirenoj kaj mallaŭtaj agoniant- 
aj eĥoj de iaj sonoj... 

Ni aŭskultis ilin avide en preĝa silento, 
kiel la lastajn plejsanktajn spirojn de I’ patrujo, 
perdata por ĉiam—kiam subite la ŝalupoj supren- 
saltis kvazaŭektimigitaj ĉevaloj, la gigantaj ondoj 

suprenlevis ilin subite kaj forjetante de siaj 
dorsoj, faligis en bruegantajn abismojn. 

Ili estis jam sur la plena maro, ventoj 
ekĝemis super ili, ŝaŭmantaj ŝprucoj komencis 
salti ĉirkaŭe, kiel kolerigitaj hundoj. 

Hiroŝe donis signalon, ili faris mallongan 
duonrondon kaj kurante tra la ondoj, laŭ pli 
proksima vojo al la apenaŭ videblaj bordoj, 
ili aperis inter arĥipelago de insuletoj dense 
disĵetitaj kaj plenaj je florantaj ĝardenoj, kiuj 
leviĝis el sub la akvoj kvazaŭ blankaj nuboj, 
ruĝigitaj de l' okcidento. 

Ni krozis nerimarkite tra mallarĝaj in- 
terspacoj kvazaŭ tra senfina, floranta aleo. 
Birdoj kantis en densejoj kaj la klinitaj ĉerizaj 
arboj ŝutis sur ilin blankajn odorajn florojn; 
tie kaj ie trabriladis lumoj, tie kaj ie en boatoj 
balanciĝantaj sub nebuloj da floroj kantis 
knabinoj, iafoje tranĉis al ili la vojon fiŝista 
barko peze klinita sub la plenblovita velo kaj de 
tempo al tempo malgaja malproksima bruo de 
P maro trafendis la gardenojn kvazaŭ vok- 
ante ilin. 

Ili tiel rapidis per la tuta forto de vaporo, 
ke baldaŭ ankaŭ tiuj ĉi insuletoj malaperis en 
mallumoj de l' maro kaj nokto kiel sonĝo 
pasinta, kiel sonĝo trarevita senrevene, kaj ne 


unu koron ekpremis mordanta plendo, ne unu 
animo ekploris dolore — sed la vizagoj restis 
senmovigitaj per la tuta forto de l' volo, la 
okuloj estis misteroplenaj kaj ridetoj volviĝis 
sur la palaj lipoj. 

La ĉielo estingiĝis, la lastaj nuboj for- 
bruladis en la okcidento kaj senmezura dezerto 
de akvoj surfalis ilin kaj tegis kvazaŭ per 
mortkovrilo. 

Estis jam preskaŭ mallume, kiam ili al- 
naĝis al ia sole kuŝanta insuleto, kovrita de 
nudaj ŝtonegoj kun sovaĝaj konturoj. 

En malgranda golfo, enpenetranta pro- 
funde kaj maskita de moviĝema digo, kovrita 
de arboj, alpremiĝis al si dek ŝipoj, similaj al 
nigraj gigantaj rampaĵoj ripozantaj en tran- 
kvilo kaj kelkaj torpedŝipoj staris sur ankroj 
kiel gardantaj hundoj. 

Ili eliris el la ŝalupoj kaj, kiel ombroj, sen 
bruo disrampis en mallumoj. 

Silento ree ekregis; la ŝipoj kuŝis kvazaŭ 
kadavroj, ĵetitaj sur la bordon, la ferdekoj estis 
malplenaj, la fenestroj mallumaj, la kamenoj 
ne fumis, aŭdiĝis nenia voĉo, eĉ la akvoj de 
l golfo kuŝis kvazaŭ senviva tavolo de plumbo, 
nur la maro muĝis, frapante senĉese, kaj kriis 
iaj birdoj inter la ŝtonegoj. 


La nokto falis rapide; la tuta mondo 
enprofundigis en nigroverdajn senfundajojn de 
mallumoj, sur la horizonto la ĉielo fandiĝis 
kun la maro en unu netrapenetreblan abismon, 
plenan je terura bruego, je balbutantaj movoj 
de ondoj, je fantomoj de grizverdaj kolhareg- 
oj kaj je tremanta dezerto spiranta per teruro 
kaj timo. 

la maltrankvilo naskiĝis en la spacoj, la 
ventoj trakuradis kun ĝemego kaj spireganta 
kolera muĝo de l' maro fariĝis ĉiam pli po- 
tenca, aliformiĝis de tempo al tempo en surd- 
an sufokatan ĥuffrapadon, kvazaŭ miloj da 
ĉevaloj estus kurintaj sur la sekigita tero; ĝi 
eksplodis per mallonga ekscitanta muĝego kaj 
rebatiĝis, faladis peze en abismojn kiel kadavro. 

La ventego furiozis ie malproksime. 

Sed en la silenta golfo oni kvazaŭ ne 
sciis pri ĉi tio, ĉar ankoraŭ longe regis morta 
silento. Kaj nur, kiam super la malproksima 
haveno ekbrulis palaj, apenaŭ videblaj fajro- 
briloj kaj komenciĝis nerva rapidema movado, 
subite ekgrincis leviloj, ekŝprucis lumoj, la gi- 
gantoj komencis moviĝi kaj la torpedŝipoj 
 ekkrozis kun siblo apud iliaj. bordoj. 

Hiroŝe, kiel estro de l' kampanio, trari- 
gardis ĉiujn ŝipojn. 

‘Cie la maŝinoj estis jam subvapore, la 
kapitanoj staris sur siaj pontetoj kaj la ŝipan- 
aro okupis siajn ordinarajn postenojn. 

Nepriskribebla silento ekregis sur la fer- 
dekoj, 

Hiroŝe moviĝis kvazaŭ inter fantomoj. 

Nek unu voĉo elŝiriĝis el la tremantaj 
buŝoj, nur la koroj premiĝis, eksplodataj de 
muta krio, manpremoj anstataŭis parolojn, 
rigardoj fariĝis kisoj, ridetoj estis adiaŭdiro, 
gestoj — ĵuro... 

La morto ekblovis per glacia elspiro, al- 
venis momento kvazaŭ de plej kortuŝantaj 
konfidoj kaj lastaj sanktoleadoj. 

Ankoraŭ unu rigardo sur la mondon, 
ankoraŭ unu muta doloriga demando, kaj la 
vivantoj komencos malsupreniri en tombojn. 

Hiroŝe moviĝis pli kaj pli mallaŭte kaj 
timeme, sed kvankam senlima malĝojo dis- 
premis lian animon, li plenumis severe sian 
devon, kontrolis ĉion necesan, enrigardis eĉ 
sub la ferdekojn en la magazenojn, plenigitajn 
de grandegaj ŝtonoj kunforĝitaj per fero, mal- 
supreniris en la maŝinajn kamerojn, kie en 
sangaj lumbriloj laboris duonnudaj hejtistoj kaj 
poste disdonadis al la kapitanoj sigelitajn ordon- 
ojn, ĉirkaŭprenis ankoraŭ unu fojon per la 


malsekaj okuloj la salutantajn lin Sipanarojn 
kaj malaperis kiel ombro. 

Alvenis fine la lasta momento, malferm- 
igis la digo, ekbrilis signalo kaj la 3ipoj 
komencis eliradi, ordigante sin laŭlinie; la 
torpedŝipoj iris flanke, kiel ŝafhundoj, gardant- 
aj ŝafaron. 

La kampanio eknaĝis kaj malaperis en 
mallumoj. 

La maro malfermis siajn senlimajn brak- 
ojn kaj ĉirkaŭprenis ilin en sian potencon. 

Hiroŝe staris ĉe la direktilo de la antaŭ- 
iranta ŝipo, rigardante malproksimajn esting- 
iĝantajn lumbrilojn. 

Ili naĝis sen lumoj, rampante singarde 
tra ventegoj kaj nokto, kiel vico da sovaĝaj 
bestoj, rapidanta al sanga akiro. 

La nokto estis netrapenetrebla; nigraj, 
furiozantaj ondoj ruliĝis kun surda muĝo; nek 
unu stelo en la abismoj de l' ĉielo, nek unu 
konstanta konturo de objekto, nenio krom 
ŝaŭmantaj profundaĵoj de mallumoj, balanciĝoj 
kaj minacaj bruegoj. 

La ŝipoj iris plenvapore, batalante furie 
kun la maro — la ventego levis ĉiam pli kaj 
pli supren sian kriegantan kapegon, ventoj al- 
kuradis el mallumejoj per muĝantaj aroj kaj la 


ondoj kvazaŭ sennombraj sovaĝaj ĉevaloj vet- 
kuris kvikante, saltis al la ŝiprandoj kaj falis 
sur la ferdekojn. 

Kaj tiel forpasis horoj. 

La ventego fariĝis ĥaoso de furioziĝintaj 
elementoj, montoj da akvo leviĝis el profund- 
ejoj kaj krevis kun siblo, nepriskribebla bru- 
ego plenigis la aeron, kriegis la maro, kriegis 
ventoj, kriegis la maŝinoj laborantaj senĉese, la 
furia turniĝo tiel ĵetadis la ŝipojn, ke ili dis- 
flugadis ĉiuflanken, kiele splitoj, sed ree stariĝis 
nevenkeblaj eltiritaj en unu vicon, ili iris fiere tra 
la danco de fortegoj englutantaj sin reciproke, 
ili iris senhalte, kvankam ilin batis eksplodoj 
de blinda kaj senpensa potenco kaj ebriaj, 
frenezaj fortoj frapis per bategoj de uraganoj. 

Hiroŝe gvidis la kampanion kun sentima 
certeco, li interŝanĝis kelkajn vortojn kun la 
direktilisto, ordonis ion per la tuboj al la 
maŝinoj, kontrolis sektstanton, donis iafoje 
signalojn, kiuj fulme distranĉis la mallumojn 
kaj ree stariĝis ĉe la direktilo, avide rigardante 
tien, kie estis jam nur netrapenetreblaj noktaj 
ombroj. 

Li revenis ofte preskaŭ senscie kaj rigard- 
is timeme, kontrolante samtempe la konturojn 
de l ŝipoj naĝantaj post li kvazaŭ vicoj da 

nigraj ĉerkoj, senĉese superŝutataj per ŝpruc- 
anta sablo de mallumoj. 

Kaj subite ektremis en lila koro, forĝita 
en severan potencon de l' devo, ekŝprucis 
blindigantaj rememoraĵoj, malfermiĝis la animo 
ĝis la fundo, kaj reaperis en ĝi la tuta pasinta 
vivo, ĉiuj tagoj eliris el la forgeso kaj iris tra 
la memoro per sorĉa, ĝojega procesio. Ĉirkaŭ- 
volvis lin rozkolora nebulo de revoj kaj petole 
dorlolante kondukis en florplenan boskon de 
kvieta homa feliĉo kaj kantis himnojn de I’ 
estado. 

Senlima sopiro trapenetris lian koron. 

— Neniam! Neniam! Neniam! — ekĝemis 
plendo, sovaĝa, neesprimebla plendo. 

Cent feraj ungegoj kunvolvis liajn intern- 
ojn, li saltis furioza kvazaŭ volante ekkapti 
la ventojn kaj forkuri de tiu ĉi tombo kaj 
reveni al la vivo. 

Sed li haltis, trakurante per la ektimigit- 
aj okuloj la ĉirkaŭon, ĉar eksonis en li severa 
forta voĉo de l' patrino: 

— Mi ĝojas, ke mi donis vin alla mondo, 
ĉar nun mi povas vin oferi al la patrujo. 
Estu fiera, ke vi povas morti pro ĝi! 

Tio estis ŝia lasta voĉo de I’ adiaŭo. Li 
memoris ĝin kaj sentis en la koro, kiel ne- 

estingeblan flamon; li rektigis subite kaj ek- 
murmuretis humile: 

— Mi mortos, patrino! Mi mortos! 

Li levis fiere la kapon, per malestimo 
mortigis la momentojn de l' ŝanceliĝo, fariĝis 
ree netimigebla estro, fariĝis jam nur mal- 
varma, senkompata ekbato, kiu devis surfali la 
malamikojn. 

Estis jam post noktomezo, kiam la torped- 
ŝipoj elnaĝis rapideme por esplori la ĉirkaŭon 
kaj la ŝipoj ŝanĝis sian ordon, stariĝinte en 
longan linion, kline ĵetitan sur la ondojn. 

Ili havis ankoraŭ kelkajn horojn da vojo 
antaŭ si, sed jam ĉio sur la ŝipoj estis plej 
zorge fermita, por ke ne eliru eĉ plej mal- 
granda lumo, eĉ la kamenoj ricevis supre 
kvazaŭ kapuĉojn, ensorbantajn lumon kaj la 
homoj, alkroĉante sin al ŝnuregoj kaj barieroj 
sur la superaj pontetoj, enprofundigis en la 
mallumojn la malkvietajn okulojn kaj ŝtoniĝis 
en silenta teruro de atendo. 

Sed la nekonata sorto ŝtelatendis ie an- 
koraŭ malproksime! 

La ventego komencis trankviliĝi, ankoraŭ 
de tempo al tempo elŝiriĝis el profundejoj 
kvazaŭ aroj da muĝantaj brutoj kaj iafoje ek- 
blovis uragano, disbalais la ondojn kaj tiel 

ektondris sur la gigantojn, ke ili falis kun 
ĝemo, sed la frenezaj brakoj de l' ventego 
batis jam pli kaj pli malforte. 

Nur la paliĝinta de kolero, sovaĝa marta 
nokto sekvis ilin sendisiĝe, ĝi iris simila al abi- 
smoj de verdbluaj glacioj, iris tremanta, kaj 
semis ĉirkaŭe ventojn ĝemantajn kaj tiel mal- 
varmajn, ke la ferdekoj kovriĝis per glacio kaj 
ondoj mordis kvazaŭ per fajro, iafoje ĝi ek- 
splodis per pasiaj longaj pluvegoj aŭ ekŝutis 
per densa neĝo, kiu kiel plumhavaj grizblankaj 
nuboj defluis sen bruo, defluis mole, falante 
senlaŭte per ondoj de griza frostigita lumo, 
kaj ĉio fariĝis ŝutiĝema, tremanta, mallaŭta 
grizaĵo, en kiu la ŝipoj vagis kvazaŭ ektimig- 
itaj fantomoj; iafoje ekregis profunda silento, 
kvazaŭ la nokto ŝtelatendis, subaŭskultante 
timeme iajn malproksimajn voĉojn. 

Kaj tiel alterne pasis unutonaj longaj 
horoj. 

Sed tiuj ĉi lastaj momentoj ŝajnis esti 
jarcentoj, ili trenis sin tiel malrapide, tiel peze, 
tiel longe, kvazaŭ ili neniam intencus finiĝi. 

Inter la ŝipanaro horo post horo kreskis 
nerva ekscitiĝo, el ĉiu ŝipo iaj flamigitaj 
okuloj vagis malkviete en la netrapenetrebla 
nokta mallumo kaj sur ĉiu oni atendis sen- 

pacience la lastan momenton — la momenton 
de l’ batalo. Oni kalkulis jam minutojn, oni 
kalkulis sekundojn, oni kalkulis eĉ la ekfrapojn 
de l' ŝraŭboj, balbutantaj en la profundejoj. 

Kaj ĉirkaŭe—nenio, ĉiam dezerto kaj nokto. 

Nur Kataoka trankvile staris apud la 
direktilo kaj Hiroŝe paŝante sur la ponteto 
gardis ĉion kaj pensis ĉiam la samon: 

— Jen malrapide, nerimarkite, neelpeteble 
alproksimiĝas la morto. 

Li estis preta. Li sentis nek plend- 
ojn, nek timojn, tenis la animon en feraj katenoj 
de l' forta volo. Li sciis, ke li devas morti 
kaj kuntiriĝis kiel tigro por la lasta salto... 
Ankoraŭ momento kaj li ĵetos sin en mortigan 
batalon, en batalon senkompatan... La patrujo 
elsendis ilin al morto, sekve ili devas perei 
ĝis la lasta.. Estu benata via volo, Japanujo, 
benata kaj sankta! É 

Li revis, rigardante ĉion kvazaŭ el post 
nebuloj de l' senlimeco, li sentis jam, ke la 
morto alproksimiĝas inter mallumoj, ke tiuj ĉi 
mallaütaj ventoj murmeretas ion misteroplene, 
ke lin alvokas ondoj, ke la eterneco £irkaü- 
prenas lin en siajn dolĉajn brakojn kaj la nokto 
kisas per malvarmaj lipoj kaj alpremas, kaj 
dorlotas kaj malaperigas la nediveneblon... 

— Cu tio ĉi estas homo? — li pensis ia- 
foje — ĝi estas nur ondo, kiu eliras por mo- 
mento el profundejoj kaj malaperas por ĉiam. 
Kiu scias, ke ĝi ekzistis? 

La maro estas eterna, Japanujo senmorta! 
Mi ekzistas kaj pereos, mi diseriĝos kaj eble 
mi estos apenaŭ ombro, kiun arboj faligas post 
la sunsubiro... 

Mirinda dolĉeco trapenetris lin, kvazaŭ 
dolĉeco de defluado en silenton. 

— Kaj eble? 

Ekploris en li ia nemortinta ankoraŭ es- 
pero kaj tuj estingiĝis. 

Mallaŭta signalo traŝiris la aeron. 

Li ĵetis sin al la nazo de l' ŝipo; ia pala 
lumbrilo, simila al disfluinta orkolora makulo, 
tremis sur la horizonto. 

La ŝipoj malrapidigis la iron. 

Sur la ferdekoj ekbolis la lasta, nerva 
laboro de lastaj preparoj, oni elŝovadis rapid- 
eme la faŭkojn de l' pafilegoj, reguligis kartoĉ- 
kanonojn kaj ŝargis la karabenojn. La grand- 
egaj afustoj turniĝis sen bruo, nek unu levilo 
ekgrincis, nek eksonis ĉeno kaj la homoj mov- 
iĝis senbrue kiel ombroj. 

Senlima ĝojo plenigis la korojn, la en- 

tuziasmo ekblovis per heroa, bruliganta vento, 
ĉiuj preskaŭ frenezis de ĝojo. 

Kaj la malproksima pala lumbrilo fariĝis 
ĉiam pli kaj pli proksima, balanciĝante sur la 
ondoj, kvazaŭ gardanta, vigla okulo. 

La torpedŝipoj revenis kun sciigo, ke en 
la ekstera rodo ŝipoj forestas tute. 

Ili ektrenis sin antaŭen ankoraŭ pli mal- 
rapide, preskaŭ rampante sur la ondoj, kvazaŭ 
lupoj kun kaŝata spiro kaj kuntiritaj ungegoj. 

Silento ree ekregis inter la ŝipanoj, silento 
de falanta nubo antaŭ ol ĝi eksplodas per 
tondroj. Ĉiuj kvazaŭ senviviĝis sur siaj lokoj, 
nur la mutaj, fajrigitaj pupiloj pendis sur tiu 
ĉi lumo leviĝanta el la akvoj, kiel ruĝa luno, 
turniĝanta en ora ringego de briloj. 

Estis jam kvina horo matene. 

La maro ree komencis muĝi kaj ekscitiĝi, 
de la bordoj ankoraŭ nevideblaj malvarma 
vento alpelis kun siblo tutajn arojn da mal- 
longaj sed altaj ondoj, ĵetadis ilin kaj tiel dis- 
batadis de la ŝipoj, ke ŝaŭmo kovris la maron 
kvazaŭ per neĝo. 

Densa grizblanka nebulo disrampis de la 
bordoj. 

— Ĝi estas reflektoro sur Tigra Vosto— 
ekmumuretis Hiroŝe. 


— Post dudek minutoj atingos nin gia 
lumo. 

— Ni ekatakos de flanko, el sub la ŝton- 
egoj, tar la tuta enirejo estas lumigita. 

— Nin atendas malfermita tombo. Oni 
jam bruligis torĉojn sur ĝi — aldonis mallaŭte 
Kataoka. 

— Tie, tie ni mortos, tie. 

— Sed ni tiel ŝtopos ilian faŭkon per 
niaj korpoj, ke ili sufokiĝos! 

Alte super ili traflugis dekkelko da vagaj 
lumstrioj. 

— Nova reflektoro! Post momento oni 
nin malkaŝos! 

Mallonga manpremo, profunda reciproka 
rigardo de la okuloj kaj ili diskuris rapideme. 

Oni vidis jam per nuda okulo du forteg- 
ajn reflektorojn. Strioj de lumo, kvazaŭ flug- 
iloj de ventmueliloj flagris per senĉese rond- 
irantaj fulmoj, serĉante avide ion en la dezert- 
aj spacoj, desegnis ĉiam pli kaj pli grandajn 
rondojn, tranĉante la nokton kvazaŭ per bril- 
antaj sabroj. 

La bordo estis jam malproksime, la maro 
batis furioze la ŝtonegojn, obstina, senĉesa 
frapado de ondoj skuis la aeron per surda 
klakado; la vento ruliĝis kun bruo kaj el post 


nebuloj leviĝis ĉiam pli proksime, ĉiam pli 
distingeble, mallumaj, fleksitaj konturoj de 
montoj. 

Port-Arturo kuŝis kvazaŭ nigra monstro 
inter bruegantaj akvoj, turnanta ĉirkaŭe la 
sangajn okulaĉojn de |’ reflektoroj, deklivaj 
montoj ĉirkaŭprenis ĝin per netrapenetrebla 
ringego, tra kiu en la internon kondukis nur 
unu mallarĝa trairejo. 

La ŝipoj ĵetiĝis iom flanken, al la bord- 
oj, kaj evitante ĉiam malkaŝon, flugis per 
etendita vico rekte al la nigriĝanta faŭko. 

Nigraj gigantaj korpegoj, balanciĝante 
kvazaŭ sur trapezoj, iris jam plenvapore, glit- 
adis kiel fantomoj tra la lumflagradoj kaj tra 
la altiĝintaj ondoj, enprofundiĝadis ĉiumomente 
kaj ĉiumomente leviĝis arogante, kuris nehalt- 
igeblaj, flugis vete kun la ventoj, kiel terura 
ventego kaj kiel ventego plena je tondroj. 

Kaj sur la ferdekoj staris jam ĉiuj, pretaj, 
sentimaj, silentaj. 

Senfine longaj momentoj forkuris en 
morta silento de atendo. 

Ankoraŭ mil metroj... ili kuras furie... 
Jeviĝas... falas en abismojn... venteflugas kiel 
grandegaj birdoj kaj ĉiuj koroj frapas laŭ la 
ritmo de l' maŝinoj, volviĝas de doloro ĝis 

muta krio, la okuloj vualigas per nebulo kaj la 
la animoj Stonigas. 

Ankoraü sescent metroj... pensoj farigas 
ĥaoso de fulmoj, tremoj kaj timoj; eble oni al- 
venos gustatempe!.. Ho, daŭru nokto, ho 
daŭru... por ke ni nur povu atingi tiun tra- 
irejon, por ke ni povu ĝin ŝtopi per la propraj 
kadavroj... 

— Pli rapide, pli rapide! al la maŝinoj! 
aŭdiĝas ies voĉo. 

Jam mankas spiro, mankas fortoj, sen- 
moviĝas okuloj, malvarma pluvo kovras korp- 
ojn per glacia mantelo. Disigitaj ŝprucoj vip- 
as vizaĝojn, vento siblas, haroj leviĝas. 

Ankoraŭ kvincent.. Karabenoj tremas 
en la manoj... frenezaj rigardoj rebatiĝas de la 
blankaj ŝtonegoj... jam profunde flagras lumoj... 
iaj domoj... ĉio komencas rondturniĝi... tremas... 
ŝanceliĝas. 

Ankoraŭ kvarcent... mil sunoj turniĝas 
super la kapoj... ondoj brulas... ĉirkaŭe fajro... 
oni falas kvazaŭ en fajrajn abismojn... 

Subite el ĉiuj montoj ekŝprucis torentoj 
da lumo kaj ekpafis tondro. 

Tiam Hiroŝe, pala kiel kadavro kaj tran- 
kvila kiel dio, donis signalon. 

i — Japanoj! Ĉiu plenumu sian devon! 


— Banzaj! Antaŭen! -— elŝiriĝis unu ek- 
krio kaj eksilentis. 

Alvenis la lasta momento. 

Hiroŝe starante en la fino de l' ŝipvico 
kviete kaj neelpeteble ĵetadis ilin en la faŭkon 
de |’ morto. 

La brulŝipoj prenis la plej rapidan iron 
kaj kuris kvazaŭ furiozigitaj leonoj. 

Sed la morto ankaŭ maldormis. Oni ri- 
markis jam ilin. Sangaj strioj ree ekpafis, 
ekmuĝis tondroj, eksiblis hajlego da kugloj kaj 
cent elektraj sunoj superverŝis ilin per maro 
da lumo, renkonte elŝoviĝis, kvazaŭ nigraj sa- 
lamandroj, longaj torpedŝipoj... 

La unua brulŝipo ekflagris en la lumo 
kaj ĵetis sin antaŭen al la enirejo, kvazaŭ 
flugante en aero, sed salutita de uragano da 
kugloj, ekvolviĝis kiel vundita besto, ekmuĝis 
el ĉiuj kanonoj, suprensaltis kiel ĉevalo kaj 
malaperis en profundejoj. 

Post ili eliradis jam el la ombroj aliaj 
kaj kiel aro da furioziĝintaj monstroj ĵetis sin 
neretenble en la uraganon de fajro kaj fero, 
kiu subite ekfuriis super ili. 

Ektremis la tero, ondoj komencis barakti 
kaj ĝemi, kvazaŭ brutoj, ekposeditaj de timo 
kaj la ekvekitaj mallumoj tremis per senĉesaj 

fulmoj, ĉar jam de ĉiuj montoj pafis kanonoj, 
krakis kartoĉoj, ŝutante densan, mortigan hajl- 
on kaj incitantaj muĝegoj de sieĝaj kanonoj 
ekbruadis ĉiumomente kaj ĉiumomente kun 
sovaĝa siblo kaj murmurego traflugis ŝtalaj 
ŝtipoj kaj ĉiumomente terura ekkrako kvazaŭ 
de miloj da tondroj, distranĉis la aeron, kaj 
la maro ŝprucis per vulkanoj de krevantaj en 
la profundejoj grenadoj. 

Sed la brulŝipoj, superŝutataj per fajro 
kaj fero, batataj de pluvego da grenadoj, dis- 
ŝirataj per ŝrapneloj iris konstante antaŭen 
kun ĝoja bruo de flagoj, flirtantaj sur la 
mastoj, iris nehaltigeblaj; jam la ferdekoj ko- 
mencis detruiĝi, falis mastoj kaj kamenoj, fend- 
iĝis la ŝipbordoj, akvo penetris tra la rompitaj 
flankoj, fajroj ĉikaŭprenis pontetojn, eksplod- 
adis municiaj kameroj—sed sub la fiera signo 
de la leviĝanta suno la homoj batalis gis la 
lasta elspiro kaj netimigeblaj, furiaj, blindigit- 
aj de fumoj, kovritaj de sango kaj vundoj, 
disŝirataj korpe, forbalaataj de terura ventego 
de kartoĉoj, envualitaj per nebuloj de fumoj 
kaj flamoj, faladis sur la fundon kiel brulantaj 
ŝtiparoj da kadavroj, falis en abismojn kun krio 
de heroa frenezeco kaj triumfo. 

Kaj Hiroŝe, kiel dio kaŝita en mallumoj 


kaj kiel dio neelpetebla, konstante jetadis ilin 
en la brakojn de l' morto. De tempo al tempo 
elŝprucadis fajroj de signaloj kaj nova brulŝipo 
elŝiriĝis el mallumoj, flugis kun krio tra la 
flagranta ventego de tondroj kaj kovrita per 
nebuloj de flamoj, mortis tie, kie ĝi havis jam 
destinitan por si tombon. 

Kaj tiel unu post alia, kiel ŝtonoj per Dia 
mano ĵetataj sur la fortikaĵon, falis funden 
kadavroj de l' ŝipoj kaj homoj. Unu post alia 
ili mortis ĝoje pro la malproksima patrujo; 
unu post alia ili falis per heroa ŝtiparo, falis 
en abismojn kun terura majesteco de oferemo 
kaj devo. 

Fariĝis jam mateno, la ĉielo heliĝis, peza 
malĝojega tago leviĝis de la oriento, kaj de la 
bordoj rampis nebuloj pli kaj pli densaj, griz- 
kolora netrapenetrebla mallumo dronigis mal- 
rapide la maron, la montojn kaj la ŝipojn ĝis 
fine ĉio pereis en malklara profundaĵo. 

Nur la batalo ne haltis eĉ por momento. 

Sovaĝa freneziĝinta uragano furiis ĉiam 
pli severe kaj pli potence. 

iuj baterioj laboris senĉese, centoj da 
kanonoj pafis, ĉiumomente miloj da kugloj tra- 
flugis kun siblo kaj fajfo, miloj da fulmoj tra- 
flagradis per sangaj pupiloj, miloj da tondroj 


25 


ektremigis la aeron, oni pafis de ĉiuj fortikaĵ- 
oj, oni frapis konstante, oni frapis senĉese, 
oni frapis kun tia terura unotoneco, ke tiuj ĉi 
nesilentiĝantaj eĉ por momento mugegoj de 
kanonoj, eksplodoj de grenadoj, krakado de 
krevantaj ŝrapneloj, bruoj de 1 maro kaj siblo 
de ventoj kunfluis en unu geman, plendan 
himnon, ĉe kiu mortis unu post alia la brul- 
ŝipoj. 

Jam sep da ili kuŝis sur la fundo de P 
mallarĝa faŭko, kaj la oka agoniis disfrakasita 
per kugloj, kiam Hiroŝe ekkriis alla direktilo: 

— Kaj nun ni! 

— La lasta — ekmurmuretis kiel eĥo, 
Kataoka. 

Ekgrincis ŝraŭboj, la dua brulŝipo preter- 
glitis senbrue, ekkrakis la ĉenoj, jungiĝis kune 
flanko ĉe flanko kaj kvazaŭ Lelum Polelum ili 
ĵetis sin en la batalon al la komuna morto. 

La fortikaĵo ĝemis per tondroj, kiel furio, 
la pluvego da fulmoj trafendis la mallumojn 
per terura flagrado kaj uragano da kugloj falis 
senĉese, kiam la Jastaj brulŝipoj subite aperis 
en la lumgarbo kaj saltis al la trairejo per la 
tuta forto de l' maŝinoj. 

— Banzaj! Banzaj!—ili kriis flugante kiel 
ventego. 

Hiroŝe staris sur la kapitana ponteto, 
malvarma kaj kvieta. 

Aro da ŝipoj baris al li la vojon per nigra 
fulmanta nubo. 

— Fajron! — eksonis la signalaj trump- 
etoj. 

Ektondris pafadoj, ekbruis pomponoj sur 
la pontetoj kapitanaj kaj iaj restaĵoj eklumetis 
super la ondoj, iaj kriegoj nehomaj aŭdiĝis en 
plaŭdoj kaj tondroj, sed la brulŝipoj kuris kiel 
ventego, ruinigante ĉion intervoje. lIli kuris al 
morto kaj venko. 

Kaj la batalo fariĝis jam mortfuriozo, 
kugloj traboris la ferdekojn, vomante per ŝtalo 
kaj fajro, frakasis la flankojn de l' ŝipoj, kaj 
falante per senĉesa hajlego kvazaŭ per fera 
draŝilo dispremadis ĉiun objekton. 

Uragano de fulmotondroj falis kvazaŭ 
superakvego, la homoj mortis ĉirkaŭe, falante 
kiel subtranĉitaj arboj sur la ŝtiparojn ankoraŭ 
tremantajn, ili falis en la maron kiel ŝtonoj, 
volviĝis de doloroj en sangaj kotejoj inter 
amasegoj da korpoj terure disfrakasitaj, sed la 
restintoj, forkaptitaj de batala ventego, blind- 
igitaj de fumo, ebriaj de mortiga furiozo, batal- 
is ĝis la lasta elspiro, ili batalis jam senkonscie 
nur pro morto kaj heroeco. Eĉ la mortige 


27 


vunditaj, preskati mortantaj, rampante inter la 
restajoj de korpoj kaj kugloj, pafis ankoraú 
el karabenoj kaj jetis manajn grenadojn sur 
torpedŝipojn, vagantajn ĉirkaŭe kvazaŭ arego 
da malsataj monstroj. 

La brulŝipoj fariĝis jam kvazaŭ vulkano, 
ĉar ĉiumomente ili eksplodis per fajraj kaj feraj 
kolonoj, ĉiumomente elŝprucis brulegoj per 
fontanoj, ĉiumomente leviĝis supren sangigitaj 
frakasitaĵoj de korpoj, de lignaĵo kaj ŝtalo kaj 
la senĉesa tondro bruegis kvazaŭ en kratero... 

Jam eksilentis signalaj trumpetoj, eksilent- 
is pomponoj sur la kapitanaj pontetoj, ekmut- 
iĝis kanonoj disbatitaj, sed la brulŝipoj ĉiam 
ankoraŭ iris antaŭen; jam malfortiĝis ilia rapid- 
eco, jam ili kliniĝis flanken, tremantaj kvazaŭ 
en agoniaj konvulsioj, ili estis jam kvazaŭ nud- 
aj kadavroj disŝiritaj kaj dispremitaj, sen fer- 
dekoj, sen kanonoj, sen kamenoj, sen bordoj 
kaj pontoj, sed plenaj je mortigaj vundoj, je 
sango, je ĝemoj kaj je nepriskribebla teruro 
kaj sankta furiozeco... 

Ili jam fulmrapidis per la restfortoj de 
agoniantaj maŝinoj kaj mortfalantaj homoj... 

Alvenis la lasta momento! 

Kaj Hiroŝe jam forgesis pri si, li estis 
nur kvazaŭ nerebatebla mortfrapo. 


— Pli rapide! Pli rapide—li kriis nur de 
tempo al tempo tra la tubo al la malfortigantaj 
maŝinoj. 

Li vivis ankoraŭ, li batalis ankoraŭ, li 
ordonis ankoraŭ, li mortigis ankoraŭ mem, sed 
jam ia kosma ventego portis lin super ĉion, 
disblovis lin en senfinajn spacojn kaj dronigis 
en neesto... 

Li vivis ankoraŭ kaj io suferigedolĉa 
trapenetris lian koron, en la okuloj fiksitaj en 
fumojn kaj fajrojn naskiĝis vidado de aferoj 
nekompreneblaj, kaj sur la lipoj ekfloris dolĉ- 
ega rideto de salutoj. 

Li komencis jam tremi kvazaŭ ombro 
malaperanta en senfino, li transformiĝis en 
sonĝadon pri si mem... 

Kaj li estis nur ventego de sento, ĝoje 
pereanta en kvieto... 

Sed li staris senmove inter falantaj gre- 
nadoj kaj zorge atentis ĉion, kaj kvankam 
sango superverŝis lian vizaĝon, li ekrimarkis la 
lastan limon, donis signalon al la maŝinoj, la 
brulŝipoj subite ŝuprenleviĝis kaj falis large 
kiel kadavroj en malfermitan tombon... 

— Kingstonojn!—aŭdiĝis la lasta ordono. 

Oni ne bezonis jam dronigi. La brul- 


ŝipoj enprofundiĝadis malrapide kaj senbrue en 
la furioziĝantajn abismojn, entombiĝis en la 
akvon kun solena majesteco de l' morto, la 
maro kun siblo enpuŝiĝis trans la disŝiritaj 
flankoj; la ondoj superverŝis la trunkon... jam 
dronis la restaĵoj de ŝipbordoj... jam defluis la 
kadavroj kaj vunditoj... jam la morto finis sian 
senkompatan falĉadon. 


Kaj nur sur la mastoj de la lasta ponto, 
sub la suna, disŝirita flago, alpremiĝis ankoraŭ 
areto da homoj batalantaj kun la morto. 

Ili malsuprenfalis tamen ĉiam pli kaj pli, 
kugloj frapis ilin senĉese, grenadoj disŝiris 
tiujn ĉi malfortajn araneaĵojn, sur kiuj ili pend- 
is; ĉiumomente iu forlasis maston kaj rebatiĝ- 
ante de ŝnuregoj, falis kvazaŭ pafita birdo... 

Nur sola Hiroŝe, malgraŭ la vundoj, sin 
tenis ankoraŭ sub la flago kaj per la restoj 
' de I’ fortoj, voĉo kaj konscio, kriis de tempo 
al tempo: 

— Banzaj! Banzaj! 

Al li respondis kartoĉoj kaj senĉesa sibl- 
ado de kugloj kaj plaŭdado de ondoj. 


La hela tago leviĝis pli kaj pli supren... 
Kaj li malsuprenfaladis malrapide, la akvo 
ĉirkaŭprenis liajn piedojn; li rampis sur la 

pinton de l' masto kaj alligis sin al ĝi per la 
restaĵoj de l' flago, sed la akvo ĉiam pli lev- 
iĝis, senkompate, ĝi jam atingis lian zonon... 
leviĝis al la brusto... kraĉis sur lian vizaĝon... 
rampis al la brakoj... lekis lian kolon.. kaj 
komencis tuŝeti la buŝon per glacia maldolĉa 
kiso... sur la okulojn ĝi metis verdajn, malvarm- 
ajn naĝilojn... kaj murmuretis al li ian kanton... 
kvietigantan, kanton de forgeso... 


Per lasta superhoma ekpeno, li leviĝis 
iomete, elŝiriĝis ankoraŭ por momento el la 
ĉirkaŭpreno de l' morto kaj turnis la vizaĝon 
orienten, tien, de kie fluis rozkolora mateno, 
kie la suno leviĝis jam super la bruegantaj 
ondoj. 

Li ekrigardis kun entuziasmo tiun flam- 
antan plejsanktan vizaĝon kiel la dian kom- 
patoplenan vidaĵon kaj liaj okuloj ekfrapet- 
is kiel birdoj, ekpafis per fulmoj de feliĉo kaj 
dankemo kaj forflugis per senmorta flugo en 
la senfinon... 

La altiĝintaj ondoj kaptis lin en siajn 
mallumajn cirkaŭprenojn kaj forportis sur la 
verdaj dorsoj al la suno, al la malproksima 
patrujo. 


Cio estis finita. 

Ili mortis sur siaj ĉerkoj — brulŝipoj; 
mortis ĉiuj gis la lasta. 

Ave patria! 

